Cuneiform Tablet CCT 4 40b-41a (BM 113483)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ zu-pá PUZUR₄-a-šur a-šur-tù-ku-ul-tí ù a-šur-ša-du-ni qí-bi-ma um-ma la-ma-sà-tum-ma šu-ma a-ba-ú-a a-tù-nu a-na ma-lá ṭup-pí-im ša a-lim{ki} É-bé-tám ša kà-ni-iš{ki} tù-ub-ta-am lu a-ma-tim lu ṭup-pé-e lu a-li KÙ.BABBAR 1 GÍN i-ba-ší-ú iḫ-da-ma ku-un-kà-ma šé-bi-lá-nim a-pu-tum {d}IŠKUR-ba-ni ù TÚG-tù a-na ší-mì-im lá ta-da-na a-na ma-lá ṭup-pí-im ša a-lim{ki} i-na ša-ḫa-at ra-bi-ṣí-im i-zi-za-ma ṭup-pá-am ša kà-ri-im kà-ni-ìš a-na ṣé-er ṭup-pí-im ša a-lim{ki} li-qé-a-ma a-na wa-aḫ-šu-ša-na a-na ṣé-er am-ri-a ṭur₄-da-šu lá i-sà-ḫu-ur